ddrg/super_eurlex huggingface dataset:
Ehdotus: neuvoston päätös kansainvälisessä kaakaoneuvostossa esitettävästä yhteisön kannasta vuoden 1993 kansainvälisen kaakaosopimuksen voimassaolon jatkamiseen /* KOM/2001/0514 lopull. - ACC 2001/0205 */





Ehdotus: NEUVOSTON PÄÄTÖS kansainvälisessä kaakaoneuvostossa esitettävästä yhteisön kannasta vuoden 1993 kansainvälisen kaakaosopimuksen voimassaolon jatkamiseen (komission esittämä) PERUSTELUT 1. Vuoden 1993 kansainvälinen kaakaosopimus tuli voimaan 22. helmikuuta 1994 ja sen voimassaolo päättyy 30. syyskuuta 2001. 2. Syyskuussa 2001 pidettävässä kansainvälisen kaakaoneuvoston kokouksessa aiotaan ehdottaa sopimuksen voimassaolon jatkamista enintään kahdella vuodella eli 30. syyskuuta 2003 asti sopimuksen 61 artiklan 3 kohdan määräysten mukaisesti. 3. Ehdotettu päätös ei vaikuta yhteisön osuuteen kansainvälisen kaakaojärjestön hallinnollisesta talousarviosta. Yhteisö ei edelleenkään osallistu siihen. 4. Tämän ehdotuksen tarkoituksena on valtuuttaa yhteisö äänestämään seuraavassa neuvoston kokouksessa sopimuksen voimassaolon jatkamisen puolesta. 2001/0205 (ACC) Ehdotus: NEUVOSTON PÄÄTÖS tehty kansainvälisessä kaakaoneuvostossa esitettävästä yhteisön kannasta vuoden 1993 kansainvälisen kaakaosopimuksen voimassaolon jatkamiseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa, ottaa huomioon komission ehdotuksen [1], [1] EYVL C ..., s. sekä katsoo seuraavaa: (1) Vuoden 1993 kansainvälinen kaakaosopimus hyväksyttiin yhteisön puolesta neuvoston päätöksellä 98/489/EY [2]. [2] EYVL L 220, 7.8.1998, s. 1. (2) Sopimus on voimassa 30 päivään syyskuuta 2001, jollei kansainvälinen kaakaoneuvosto päätä jatkaa sen voimassaoloa. (3) Sopimuksen voimassaoloa on tarkoitus jatkaa enintään kahdella vuodella eli 30 päivään syyskuuta 2003. (4) Sopimuksen voimassaolon jatkaminen on yhteisön edun mukaista, ja yhteisön on sopimuksen 61 artiklan 3 kohdan mukaisesti ilmaistava suostumuksensa voimassaolon jatkamiseen, ON PÄÄTTÄNYT SEURAAVAA: Ainoa artikla Yhteisön kantana kansainvälisessä kaakaoneuvostossa on äänestää sen puolesta, että vuoden 1993 kansainvälisen kaakaosopimuksen voimassaoloa jatketaan enintään kahdella vuodella. Tehty Brysselissä Neuvoston puolesta Puheenjohtaja
Ehdotus neuvoston asetus tiettyihin Taiwanista peräisin oleviin tekstiilituotteisiin sovellettavasta tuontimenettelystä annetun asetuksen (EY) N:o 47/1999 muuttamisesta /* KOM/2001/0523 lopull. - ACC 2001/0220 */





Ehdotus NEUVOSTON ASETUS tiettyihin Taiwanista peräisin oleviin tekstiilituotteisiin sovellettavasta tuontimenettelystä annetun asetuksen (EY) N:o 47/1999 muuttamisesta (komission esittämä) PERUSTELUT Taiwanista peräisin oleviin tekstiilituotteisiin sovellettavasta tuontimenettelystä annetun asetuksen (EY) N:o 47/1999 4 artiklassa vahvistetaan ne edellytykset, joiden mukaisesti voidaan antaa lupa kyseisiin tuotteisiin sovellettavat määrälliset rajoitukset ylittävälle tuonnille. Näiden säännösten mukaan käyttämättä jääneiden määrien siirto tietystä määrällisestä rajoituksesta toiseen voidaan sallia tarkoin määritellyissä rajoissa. On käynyt ilmi, että kyseisen artiklan tietyn osan eri kielitoisinnoissa esiintyvät erot saattavat aiheuttaa epävarmuutta sen tulkinnan suhteen. Tässä asetusluonnoksessa ehdotetaan asetuksen (EY) N:o 47/1999 4 artiklan muuttamista väärien tulkintojen vaaran torjumiseksi. Ehdotus NEUVOSTON ASETUS tiettyihin Taiwanista peräisin oleviin tekstiilituotteisiin sovellettavasta tuontimenettelystä annetun asetuksen (EY) N:o 47/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Tiettyihin Taiwanista peräisin oleviin tekstiilituotteisiin sovellettavasta tuontimenettelystä 22 päivänä joulukuuta 1998 annetun neuvoston asetuksen (EY) N:o 47/1999 [1], sellaisena kuin se on muutettuna asetuksella (EY) N:o 1556/1999 [2], 4 artiklassa määritellään ne edellytykset, joiden mukaisesti yhteisö voi antaa luvan käyttämättä jääneiden määrien siirtoon määrällisestä rajoituksesta toiseen. [1] EYVL L 12, 16.1.1999, s. 1. [2] EYVL L 184, 17.7.1999, s. 1. (2) On käynyt ilmi, että kyseisen artiklan tietyn osan eri kielitoisinnoissa esiintyvät erot saattavat aiheuttaa epävarmuutta sen tulkinnan suhteen. (3) Kyseinen säännös olisi selvyyden vuoksi muotoiltava uudelleen. (4) Asetus (EY) N:o 47/1999 olisi tästä syystä muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 47/1999 4 artiklan 2 kohdan ensimmäisen alakohdan toinen luetelmakohta tekstillä seuraavasti: "- I ryhmän luokkien 4, 5, 6, 7 ja 8 välillä: 4 prosenttia määrällisestä rajoituksesta, johon siirto tapahtuu,". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja
Ehdotus oikaisu Oikaistaan neuvoston asetus (EY) N:o 1078/2001, annettu 31 päivänä toukokuuta 2001, muun muassa Thaimaasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöön ottamisesta annetun asetuksen (EY) N:o 2160/96 muuttamisesta /* KOM/2001/0586 lopull. */





Ehdotus OIKAISU Oikaistaan neuvoston asetus (EY) N:o 1078/2001, annettu 31 päivänä toukokuuta 2001, muun muassa Thaimaasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöön ottamisesta annetun asetuksen (EY) N:o 2160/96 muuttamisesta (komission esittämä) Asetuksen 1 artiklassa olevan Indonesiaa koskevan taulukon alla olevassa kohdassa korvataan: " ... on tuottanut ja vienyt indonesialainen PT Indo Rama Synthetics -yritys (Taric-lisäkoodi 8885)" seuraavasti: " ... ovat tuottaneet ja vieneet indonesialaiset yritykset PT Indo Rama Synthetics ja Polyfin Canggih (Taric-lisäkoodi 8885)".
Ehdotus: neuvoston asetus Jugoslavian liittotasavaltaa koskevien tiettyjen taloussuhteiden vähentämisestä annetun asetuksen (EY) N:o 926/98 kumoamisesta /* KOM/2001/0603 lopull. */





Ehdotus: NEUVOSTON ASETUS Jugoslavian liittotasavaltaa koskevien tiettyjen taloussuhteiden vähentämisestä annetun asetuksen (EY) N:o 926/98 kumoamisesta (komission esittämä) PERUSTELUT (1) Yhdistyneiden kansakuntien turvallisuusneuvosto hyväksyi 10 päivänä syyskuuta 2001 päätöslauselman 1367 (2001), jossa todetaan, että Jugoslavian liittotasavaltaa koskeva aseidenvientikielto olisi kumottava. (2) Tämän jälkeen neuvosto hyväksyi yhteisen kannan, jonka mukaan sekä aseidenvientikielto että sellaisten tarvikkeiden myynti- ja toimituskielto, joita mahdollisesti käytetään kansallisiin tukahduttamistoimiin tai terrorismiin, olisi kumottava. (3) Tämän ehdotuksen neuvoston asetukseksi tarkoituksena on panna täytäntöön edellä sanottu siltä osin kuin kyseiset toimenpiteet toteutettiin yhteisön säädöksillä. Ehdotus: NEUVOSTON ASETUS Jugoslavian liittotasavaltaa koskevien tiettyjen taloussuhteiden vähentämisestä annetun asetuksen (EY) N:o 926/98 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 301 artiklan, ottaa huomioon asevientiä entiseen Jugoslaviaan koskevan yhteisen kannan 96/184/YUTP muuttamisesta 8 päivänä lokakuuta 2001 vahvistetun neuvoston yhteisen kannan 2001/719/YUTP ja Jugoslavian liittotasavaltaan kohdistettavista rajoittavista toimenpiteistä vahvistetun yhteisen kannan 98/240/YUTP [1] , [1] EYVL L 268, 9.10.2001, s. 49. ottaa huomioon komission ehdotuksen, sekä katsoo seuraavaa: (1) Yhdistyneiden kansakuntien turvallisuusneuvoston päätöslauselman 1367 (2001) täytäntöönpanemiseksi neuvosto päätti, että Jugoslavian liittotasavaltaan kohdistuva aseidenvientikielto olisi kumottava ja että sellaisten tarvikkeiden myynti- ja toimituskielto, joita mahdollisesti käytetään kansallisiin tukahduttamistoimiin tai terrorismiin, on tullut tarpeettomaksi. (2) Tämän vuoksi kyseisten tarvikkeiden myynti- ja toimituskielto Jugoslavian liittotasavaltaan olisi kumottava välittömästi, ON ANTANUT TÄMÄN ASETUKSEN: 1 artikla Kumotaan asetus (EY) N:o 926/98 [2]. [2] EYVL L 130, 1.5.1998, s. 1. 2 artikla Tämä asetus tulee voimaan päivänä, jona se julkaistaaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja
Ehdotus neuvoston päätös Euroopan sosiaalirahaston komitean jäsenten korvaamisesta /* KOM/2002/0049 lopull. */





Ehdotus NEUVOSTON PÄÄTÖS Euroopan sosiaalirahaston komitean jäsenten korvaamisesta (komission esittämä) PERUSTELUT 1) Rakennerahastoja koskevista yleisistä säännöksistä 21. kesäkuuta 1999 annetun neuvoston asetuksen (EY) N:o 1260/1999 47 artiklassa säädetään, että komissiota avustaa tavoitteen 3 osalta perustamissopimuksen 147 artiklan nojalla perustettu komitea. 2) Komitean toimintaa säännellään edellä mainitun asetuksen 49 artiklan säännöksillä. 3) Kyseisessä artiklassa säädetään, että komiteassa on kaksi hallituksen, kaksi työntekijäjärjestöjen ja kaksi työnantajajärjestöjen edustajaa kustakin jäsenvaltiosta. Neuvosto nimeää komission ehdotuksesta jäsenet ja varajäsenet kolmeksi vuodeksi. 4) Neuvosto teki 8. lokakuuta 2001 komission ehdotuksesta päätöksen Euroopan sosiaalirahaston komitean varsinaisten ja varajäsenten nimeämisestä ajanjaksoksi 23.10.2001-22.10.2004. 5) Euroopan sosiaalirahaston varsinaisten jäsenten toimikausi päättyy 22. lokakuuta 2004. 6) Nyt on syytä nimetä Euroopan sosiaalirahaston komitean jäsenet ja varajäsenet vapautuneille paikoille 22. lokakuuta 2004 päättyväksi toimikaudeksi. Ehdotus NEUVOSTON PÄÄTÖS Euroopan sosiaalirahaston komitean jäsenten korvaamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 147 artiklan, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun asetuksen (EY) N:o°1260/1999 [1] ja erityisesti sen 47 ja 49 artiklan, [1] EYVL L 161, 26.6.1999, s. 1. ottaa huomioon Euroopan sosiaalirahaston komitean jäsenten nimeämisestä 8 päivänä lokakuuta 2001 tehdyn neuvoston päätöksen [2], [2] EYVL C 292, 18.10.2001, s. 1. ottaa huomioon komission ehdotuksen, sekä katsoo seuraavaa: 1) Neuvosto nimesi komission ehdotuksesta 8 päivänä lokakuuta 2001 tekemällään päätöksellä Euroopan sosiaalirahaston komitean varsinaiset ja varajäsenet 22 päivänä lokakuuta 2004 päättyväksi toimikaudeksi. 2) Varsinaisten ja varajäsenten paikkoja on tällä välin vapautunut hallitusten, työnantajien ja työntekijöiden edustajien ryhmissä. 3) On syytä nimetä jäsenet Euroopan sosiaalirahaston komiteassa vapautuneille paikoille, ON PÄÄTTÄNYT SEURAAVAA: 1 artikla Nimetään liitteessä mainitut henkilöt Euroopan sosiaalirahaston komiteaan jäljellä olevaksi toimikaudeksi eli 22 päivään lokakuuta 2004. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä Neuvoston puolesta Puheenjohtaja LIITE >TAULUKON PAIKKA>
Muutettu ehdotus: Euroopan parlamentin ja neuvoston päätös Euroopan laajuisia televerkkoja koskevista suuntaviivoista tehdyn päätöksen N:o 1336/97/EY liitteen I tarkistamisesta (komission EY:n perustamissopimuksen 250 (2) artiklan nojalla esittämä) /* KOM/2002/0317 lopull. - COD 2001/0296 */



Virallinen lehti nro 227 E , 24/09/2002 s. 0502 - 0502



Muutettu ehdotus: EUROOPAN PARLAMENTIN JA NEUVOSTON PÄÄTÖS Euroopan laajuisia televerkkoja koskevista suuntaviivoista tehdyn päätöksen N:o 1336/97/EY liitteen I tarkistamisesta (komission EY:n perustamissopimuksen 250 (2) artiklan nojalla esittämä) 2001/0296 (COD) Muutettu ehdotus: EUROOPAN PARLAMENTIN JA NEUVOSTON PÄÄTÖS Euroopan laajuisia televerkkoja koskevista suuntaviivoista tehdyn päätöksen N:o 1336/97/EY liitteen I tarkistamisesta 1. Taustaa Ehdotuksen toimittaminen Euroopan parlamentille ja neuvostolle (KOM(2001) 742 - 2001/0296 (COD)) // 10. joulukuuta 2001 Talous- ja sosiaalikomitean lausunto // 29. toukokuuta 2002 Alueiden komitean lausunto // Euroopan parlamentin lausunto (PE T5-0210/2002) // 14. toukokuuta 2002 2. Komission ehdotuksen tarkoitus Ehdotuksessa tarkistetaan yhteistä etua palvelevien hankkeiden määritelmää vuosina 1997-2000 saatujen kokemusten valossa. Uusi määritelmä kohdentaa ohjelmaa kohti yleisen edun mukaisia palveluja eEurope 2005:n kehittyvissä puitteissa. 3. Komission lausunto Euroopan parlamentin tekemistä tarkistuksista 3.1. Komission hyväksymät tarkistukset Tarkistus 1, jossa viitataan neuvoston päätöslauselmaan verkko- ja tietoturvallisuuden alalla. Tarkistus 2, jossa selkeytetään toimien soveltamisalaa. Tarkistus 3, jossa asetetaan päivämäärät ohjelman täytäntöönpanoa koskevalle kertomukselle ja suuntaviivojen tarkistusehdotukselle. Tarkistus 4, jossa korostetaan ohjelman myötävaikutusta sen tavoitteisiin. Tarkistus 5, jossa selkeytetään ohjelman rajoittumattomuus kaupalliseen toimintaan ja Euroopan laajuisen palvelun kriteerit. Tarkistus 6, jossa selkeytetään ohjelman osallistumisehtoja. Tarkistus 7, jossa selkeytetään vammaisia ja uusia teknologioita koskevia näkökohtia. Tarkistus 8, jossa selkeytetään sovelluksia sähköisen hallinnon alalla. Tarkistus 9, joissa selkeytetään terveydenhuollon sovellusten tuen perusteita. Tarkistus 10, jossa vahvistetaan täydentävien tuki- ja yhteensovittamistoimien toisarvoinen luonne. 3.2. Muutettu ehdotus Komissio ottaa huomioon Euroopan yhteisön perustamissopimuksen 250 artiklan 2 kohdan ja muuttaa ehdotustaan edellä selostetulla tavalla.
Ehdotus neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta /* KOM/2002/0469 lopull. */



Virallinen lehti nro 331 E , 31/12/2002 s. 0175 - 0176



Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta (komission esittämä) PERUSTELUT 1. Eri jäsenvaltioiden esittämien pyyntöjen johdosta komissio on tarkastellut yhdessä kyseisten valtioiden asiantuntijoiden kanssa mahdollisuutta avata tariffikiintiöitä tietyille teollisuustuotteille. 2. Tämä selvitys tehtiin tullitaloustyöryhmän kokouksen yhteydessä ja sen perusteella voitiin todeta, että jäsenvaltiot voivat hyväksyä tässä asetusehdotuksessa tarkoitetuille tuotteille uudet tariffikiintiöt ja että tämä ei haittaa näiden tuotteiden markkinoita. Tämä on liitteenä olevan asetusehdotuksen tavoite. Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) Neuvosto on avannut asetuksellaan (EY) N:o 2505/96 [1] yhteisön tariffikiintiöitä tietyille maatalous- ja teollisuustuotteille. Olisi tyydytettävä kyseisten tuotteiden hankintatarpeet yhteisössä mahdollisimman suotuisin edellytyksin. Tämän vuoksi olisi avattava yhteisön tullittomat tariffikiintiöt aiheellisille määrille häiritsemättä samalla näiden tuotteiden markkinoita. [1] EYVL L 345, 31.12.1996, s. 1, asetus sellaisena kuin se on viimeksi muutettuna asetuksella (EY) N:o 2559/2001 (EYVL L 344, 28.12.2001, s. 5). (2) Tämän vuoksi asetus (EY) N:o 2505/96 on muutettava, ON ANTANUT TÄMÄN ASETUKSEN: 1 artikla Lisätään asetuksen (EY) N:o 2505/96 liitteeseen I tämän asetuksen liitteessä luetellut tariffikiintiöt 1 päivästä heinäkuuta 2002. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja [...] LIITE >TAULUKON PAIKKA> (a) Tämän erityiskäytön valvomiseksi on sovellettava yhteisön asiaa koskevia määräyksiä. >TAULUKON PAIKKA> LIITE >TAULUKON PAIKKA> Tulojen menetys kuluvana tilivuotena edelliseen kiintiökauteen verrattuna yhteensä: + 775.450 (47.125 + 1.456.650:2) EUR. Tulojen menetys seuraavana tilivuotena edelliseen kiintiökauteen verrattuna yhteensä: + 728.325 (1.456.650:2) EUR. PETOSTEN TORJUNTATOIMET Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi ja niiltä suojautumiseksi.
Muutettu ehdotus: EUROOPAN PARLAMENTIN JA NEUVOSTON PÄÄTÖS yhteisön tiede- ja teknologiatilastojen tuotannosta ja kehittämisestä (komission EY:n perustamissopimuksen 250 (2) artiklan nojalla esittämä)

2001/0197 (COD)

Muutettu ehdotus: EUROOPAN PARLAMENTIN JA NEUVOSTON PÄÄTÖS yhteisön tiede- ja teknologiatilastojen tuotannosta ja kehittämisestä

1. Taustaa

Yhä enemmän tietoon perustuvissa talousjärjestelmissä tarvitaan luotettavia ja asianmukaisia tilastoindikaattoreita, jotta voidaan laatia ja arvioida tiede- ja teknologiapolitiikkaa. Nykyiset tilastoindikaattorit ovat hyödyllisiä, mutta niillä on rajoituksensa varsinkin, jos halutaan mitata tiede- ja teknologiatoimien tuloksia, tiedon levittämistä ja yleisemmin innovaatiojärjestelmien suorituskykyä. On ilmennyt tarvetta kehittää uuden sukupolven tilastomuuttujia, joilla edellä mainittuja asioita voidaan arvioida.

Komissio antoi tässä tarkoituksessa 27. elokuuta 2001 päätösehdotuksen (ehdotus Euroopan parlamentin ja neuvoston päätökseksi yhteisön tiede- ja teknologiatilastojen tuotannosta ja kehittämisestä - KOM(2001)490 lopullinen 2001/0197 (COD)).

Euroopan parlamentti antoi päätöslauselmansa 2. heinäkuuta 2002 (asiak. P5-TAPROV (2002)0338)) ja ehdotti siinä neljää tarkistusta. Komissio hyväksyy ehdotetuista tarkistuksista kolme.

2. Tarkistusten tarkastelu

2.1.

Komissio hyväksyy ensimmäisen tarkistuksen, jossa korostetaan alueellisen ulottuvuuden huomioon ottamista NUTS-luokituksen mukaisesti aina kun mahdollista.

2.2.

Komissio hyväksyy toisen tarkistuksen, jossa korostetaan yhteistyötä OECD:n ja muiden kansainvälisten järjestöjen kanssa.

2.3.

Komissio hyväksyy neljännen tarkistuksen, jossa pyydetään kertomusten antamista useammin.

2.4.

Sitä vastoin komissio ei voi hyväksyä kolmatta tarkistusta sellaisenaan. Tarkistuksessa edellytetään oikeudellisista syistä entistä laajempaa yhteistyötä Helsinki-ryhmän kanssa ja kyseisen ryhmän kuulemista. Komissio kuitenkin korostaa Helsinki-ryhmässä tehdyn tilastotyön tärkeyttä ja tunnustaa sen merkityksen ja sitoutuu jatkamaan tuloksellista yhteistyötä ryhmän kanssa. Komissio vahvistaa sitoumuksensa liittämällä asiasta julistuksen neuvoston pöytäkirjaan, kun päätös hyväksytään.

3. Päätelmä

Komissio muuttaa direktiiviehdotuksensa edellä esitetyllä tavalla EY:n perustamissopimuksen 250 artiklan 2 kohdan mukaisesti.
Ehdotus neuvoston asetustiettyjen taloussuhteiden keskeyttämistä Angolaan "União Nacional para a Independência Total de Angola'n" (UNITA) toimien vuoksi koskevan neuvoston asetuksen (EY) N:o 1705/98 kumoamisesta /* KOM/2002/0775 lopull. */





Ehdotus NEUVOSTON ASETUS tiettyjen taloussuhteiden keskeyttämistä Angolaan "União Nacional para a Independência Total de Angola'n" (UNITA) toimien vuoksi koskevan neuvoston asetuksen (EY) N:o 1705/98 kumoamisesta (komission esittämä) PERUSTELUT (1) Yhdistyneiden Kansakuntien (YK) turvallisuusneuvosto päätti YK:n peruskirjan VII luvun nojalla 9. joulukuuta 2002 antamallaan päätöslauselmalla 1448 (2002), että päätöslauselman 864 (1993) 19 kohdalla, päätöslauselman 1127 (1997) 4 kohdan c ja d alakohdalla sekä päätöslauselman 1173 (1998) 11 ja 12 kohdalla käyttöön otettujen toimenpiteiden voimassaolo lakkaa kyseisestä ajankohdasta. (2) Tämän vuoksi tiettyjen taloussuhteiden keskeyttämisestä Angolaan "União Nacional para a Independência Total de Angola'n" (UNITA) taivuttamiseksi täyttämään velvollisuutensa rauhanprosessissa ja neuvoston asetuksen (EY) N:o 2229/97 kumoamisesta annettu neuvoston asetus (EY) N:o 1705/98, sellaisena kuin se on viimeksi muutettuna komission asetuksella (EY) N:o 689/2002, olisi kumottava. Ehdotus NEUVOSTON ASETUS tiettyjen taloussuhteiden keskeyttämistä Angolaan "União Nacional para a Independência Total de Angola'n" (UNITA) toimien vuoksi koskevan neuvoston asetuksen (EY) N:o 1705/98 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon 19 päivänä joulukuuta 2002 määritellyn neuvoston yhteisen kannan 2002/991/YUTP [1], [1] EYVL L 348, 21.12.2002, s. 1 ottaa huomioon komission ehdotuksen [2], [2] EYVL C [...], [...], s. [...]. sekä katsoo seuraavaa: (1) Yhdistyneiden Kansakuntien (YK) turvallisuusneuvosto päätti YK:n peruskirjan VII luvun nojalla 9. joulukuuta 2002 antamallaan päätöslauselmalla 1448 (2002), että päätöslauselman 864 (1993) 19 kohdalla, päätöslauselman 1127 (1997) 4 kohdan c ja d alakohdalla sekä päätöslauselman 1173 (1998) 11 ja 12 kohdalla käyttöön otettujen toimenpiteiden voimassaolon olisi lakattava kyseisestä ajankohdasta. (2) Tämän vuoksi tiettyjen taloussuhteiden keskeyttämisestä Angolaan "União Nacional para a Independência Total de Angola'n" (UNITA) taivuttamiseksi täyttämään velvollisuutensa rauhanprosessissa ja neuvoston asetuksen (EY) N:o 2229/97 kumoamisesta 28 päivänä heinäkuuta 1998 annettu neuvoston asetus (EY) N:o 1705/98 [3], sellaisena kuin se on viimeksi muutettuna komission asetuksella (EY) N:o 689/2002 [4], olisi kumottava, [3] EYVL L 215, 1.8.1998, s. 1. [4] EYVL L 106, 23.4.2002, s. 8. ON ANTANUT TÄMÄN ASETUKSEN: 1 artikla Kumotaan asetus (EY) N:o 1705/98. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 20 päivästä joulukuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja